Vestea aceste decizii a ajuns la Londra la 12 martie și Comunitatea a început și ea să se pregătească de război, însă cum ambele națiuni era nepregătite, războiul ar fi fost amânat dacă nu ar fi avut loc întâlnirea nefericită dintre flotele locotenentului-amiral neerlandez Maarten Tromp și a generalului-pe-mare Robert Blake în Canalul Mânecii lângă Dover la 29 mai 1652. O ordonanță a lui Cromwell cerea tuturor flotelor străine din Marea Nordului sau din Canal să își coboare pavilionul în salut, reînviind un vechi drept asupra căruia englezii au insistat mult timp, dar când Tromp a fost tardiv în a se conforma, Blake a deschis focul, declanșând scurta Bătălie de la Goodwin Sands. Tromp a pierdut 2 nave dar a escortat convoiul său în siguranță.